Na temelju članka 118. Zakona o odgoju i obrazovanju u osnovnoj i srednjoj školi" (Narodne novine 87/08, 86/09, 92/10, 105/10, 90/11, 16/12, 86/12,126/12,94/13,152/14,7/17), članka 21. Zakona o zaštiti od požara (Narodne novine 92/10), članka 1. i 3. Pravilnika o sadržaju općeg akta iz područja zaštite od požara (Narodne novine 116/11), a u svezi s člankom 58. i 175. Statuta Osnovne škole "Vladimir Nazor“ Neviđane, Školski odbor je na sjednici održanoj 14. ožujka 2018. godine donio

**PRAVILNIK**

**O ZAŠTITI OD POŽARA**

**1. TEMELJNE ODREDBE**

**Članak 1.**

Ovim Pravilnikom o zaštiti od požara (u daljnjem tekstu: Pravilnik) uređuje se organiziranje, provođenje i unapređivanje zaštite od požara u Osnovnoj školi „Vladimir Nazor“ Neviđane (u daljnjem tekstu: Škola).

**Članak 2.**

Ovim Pravilnikom uređuju se:

1. temeljne odredbe u svezi provedbe unapređenja zaštite od požara
2. ustrojstvo i način provođenja mjera zaštite od požara, obveze i odgovornost radnika zaduženog za obavljanje poslova zaštite od požara
3. obveze i odgovornost vezane uz provedbi mjera zaštite od požara
4. obveze i odgovornost osoba s posebnim ovlastima i odgovornostima u provedbi mjera zaštite od požara
5. unutarnja kontrola provedbe mjera zaštite od požara, ovlasti, obveze i odgovornosti
6. način upoznavanja djelatnika prilikom stupanja na rad s opasnostima i općim mjerama zaštite od požara te osposobljavanje radnika za zaštitu od požara i vođenje evidencije o tome
7. osposobljavanje djelatnika za rukovanje priručnom opremom i sredstvima za dojavu i gašenje početnog požara, periodične provjere znanja i vođenje evidencija o tome
8. osposobljavanje djelatnika za rad na radnim mjestima s povećanom opasnosti za nastanak požara
9. održavanje u ispravnom stanju opreme i sredstava za gašenje požara i osobe zadužene za održavanje iste
10. održavanje u ispravnom stanju uređaja i instalacija čija neispravnost može prouzročiti požar ili eksploziju
11. poduzimanje odgovarajućih organizacijskih i tehničkih mjera zaštite od požara u slučaju privremenog povećanog požarnog rizika
12. ustrojstvo motrenja, javljanja i uzbunjivanja o opasnosti od požara
13. mjere zabrane i ograničenja iz zaštite od požara te prostorije i prostori na koje se one odnose
14. postupanje u slučaju nastanka požara

**Članak 3.**

Sastavni dio ovog Pravilnika čine:

* rješenje Ministarstva unutarnjih poslova o razvrstavanju Škole u IV. kategoriju ugroženosti od požara;
* plan evakuacije i spašavanja-tekstualni i grafički;
* odluka ravnatelja o imenovanju stručne osobe za provedbu mjera zaštitu od požara.

**Članak 4.**

Projektna dokumentacija, procjena ugroženosti, razne analize, nalazi i mišljenja, uvjerenja, svjedodžbe, atesti, zapisnici, rješenja, upisnici i druge isprave iz područja zaštite od požara pohranjuju se u zbirku isprava koja se čuva u tajništvu Škole, a dostupna je u svakom trenutku stručnoj osobi za provedbu mjera zaštite od požara, ravnatelju i tajniku, te inspekciji ZOP-a.

**Članak 5.**

Odredbe ovog Pravilnika odnose se na sve djelatnike Škole i treće osobe za vrijeme njihovog boravka u školi.

**Članak 6.**

U izdvojenim prostorima koje Škola koristi, kao što su dvorana, vanjsko igralište i zelene površine, Škola je dužna provoditi mjere zaštite od požara na način kako je to utvrđeno ovim Pravilnikom.

2. USTROJSTVO I NAČIN PROVOĐENJA MJERA ZAŠTITE OD POŽARA, OBVEZE I ODGOVORNOST RADNIKA ZADUŽENOG ZA OBAVLJANJE POSLOVA ZAŠTITE OD POŽARA

**Članak 7.**

Odgovorne osobe za provedbu mjera zaštite od požara su:

* ravnateljica škole ( u daljnjem tekstu: ravnatelj Škole)
* tajnica škole (u daljnjem tekstu: tajnik Škole)
* stručna osoba za obavljanje poslova zaštite od požara i unapređenje stanja zaštite od požara,
* ostali djelatnici Škole.

**Članak 8.**

Ravnatelj Školeje odgovorna osoba za provedbu mjera zaštite od požara u Školi. U izvršavanju obveze ravnatelj je dužan:

* osigurati izvršenje svih propisanih obveza iz područja zaštite od požara i nadzire provođenje istih,
* osigurati financijska sredstava za provođenje i unapređivanje zaštite od požara, na temelju prijedloga, analiza i mišljenja stručnih osoba za zaštitu od požara, a koji proizlaze iz zapisnika o izvršenim ispitivanjima na sredstvima, opremi, instalacijama ili uređajima u Škole,
* redovito nabavljati opremu i sredstva za zaštitu od požara,
* svojom odlukom imenovati djelatnika za obavljanje poslova zaštite od požara, i unapređenje stanja zaštite od požara sukladno odredbama Zakona o zaštiti od požara,
* pravodobno uputiti radnike na redovita osposobljavanja u svezi zaštite od požara,
* pri zasnivanju radnog odnosa upoznati djelatnika s opasnostima i općim mjerama zaštite od požara, odnosno daje ovlaštenje drugom djelatniku da navedenu obvezu izvrši,
* organizirati spašavanje radnika i drugih osoba u slučaju izbijanja požara, zajedno s osobom iz članka 9. ovog Pravilnika,
* osigurati nesmetano provođenje istražnih radnji u svezi nastajanja požara,
* pokreće stegovnu i materijalnu odgovornost prema djelatnicima koji se ne pridržavaju odredbi ovog Pravilnika, ponavljanjem nedozvoljenih radnji,
* osigurati i poduzeti mjere da se neispravna oprema odnosno uporabljena sredstva u gašenju požara odmah dovedu u ispravno stanje odnosno zamjene novim,
* postupiti po važećem izdanom rješenju od nadležne inspekcije zaštite od požara kojim se zahtjeva otklanjanje uočenih nedostataka,
* poduzimati druge radnje i mjere u svezi sa zaštitom od požara.

**Članak 9.**

Ravnatelj svojom odlukom imenuje djelatnika za obavljanje poslova zaštite od požara i unapređenje stanja zaštite od požara, sukladno odredbama Zakona o zaštiti od požara, u pravilu domara-ložača Škole.

Ravnatelj je dužan osigurati da se djelatnik zadužen za provedbu mjera zaštite od požara osposobi za provedbu istih, polaganjem stručnog ispita.

Ravnatelj će pri izboru radnika za obavljanje poslova zaštite od požara odrediti osobu koja ima najmanje srednjoškolsko obrazovanje u programu gimnazije ili srednjoškolsko strukovno obrazovanje u 4-godišnjem trajanju.

**Članak 10.**

Tajnik je odgovoran za provedbu mjera zaštite od požara tako što brine o administrativnom i organizacijskom dijelu, te evidentira i arhivira dokumente iz područja zaštite od požara te je dužan:

* surađivati i pomagati stručnoj osobi za provedbu mjera zaštite od požara, te svu problematiku iz predmetnog područja prenositi ravnatelju Škole, te od njega zahtijevati rješenje nastalog problema ili otklanjanje nedostataka,
* brinuti da se propisana ispitivanja uredno odvijaju u propisanim rokovima, organizira provođenja istih, a o rezultatima izvještava ravnatelja,
* zapisnike o izvršenim ispitivanjima, data uvjerenja, razne potvrde, te ostalu atestnu i sličnu dokumentaciju arhivira, a o istima vodi posebne evidencije,
* uredno arhivira sve zapisnike o kontroli, kao i data rješenja pripadajuće inspekcije zaštite od požara, te brine i upozorava ravnatelja škole, kao i stručnu osobu za provedbu mjera zaštite od požara da se provedu mjere koje su zahtijevane navedenim dokumentima.

**Članak 11.**

 Stručna osobaiz članka 9. ovog Pravilnika zaduženaza obavljanje poslova i unapređenje stanja zaštite od požara obavlja sljedeće poslove:

* obavlja redovitu kontrolu provedbe mjera zaštite od požara utvrđenih Zakonom o zaštiti od požara, pod zakonskim aktima, te ovim Pravilnikom,
* vodi brigu o provođenju mjera zaštite od požara i nadzire provedbu istih,
* vodi brigu o servisiranju i ispitivanju uređaja i sredstava za gašenje požara; prema zakonskim odredbama i u propisanima rokovima,
* obavlja kontrolu u toku izvođenja radova s otvorenim plamenom,
* vodi brigu o pravovremenom osposobljavanju djelatnika za početno gašenje požara,
* po ovlaštenju ravnatelja, upoznati novog djelatnika s opasnostima od požara na njegovom radnom mjestu,
* izvijestiti ravnatelja o svakom nastalom požaru ili mogućoj opasnosti za nastanak i širenje požara,
* organizirati spašavanje radnika i drugih osoba u slučaju izbijanja požara zajedno s ravnateljem,
* udaljiti svakog djelatnika koji pri obavljanju poslova ne provodi i ne primjenjuje mjere zaštite od požara,
* nadzire ispravnost ostalih uređaja, opreme i instalacija koje bi mogle izazvat požar,
* vodi brigu o osiguranju nesmetanog pristupa vatrogasnoj jedinici s pripadajućim sredstvima za gašenje požara,
* pravovremeno izvješćuje ravnatelja o pronađenim nepravilnostima,
* surađuje s drugim pravnim osobama i ustanovama, koji provode redovna ispitivanja ispravnosti, profesionalnom vatrogasnom postrojbom, inspektorima policijskih uprava, a s ciljem stalnog unapređivanja i poboljšanja zaštite od požara,
* sudjeluje u gašenju požara i drugim tehničkim intervencijama u školi i u objektima iz članka 6. ovog Pravilnika
* osigurava nesmetan pristup vatrogasnoj jedinici s pripadajućim sredstvima za gašenje požara,
* prekida rad na radnom mjestu, na sredstvu rada i u radnoj okolini ako utvrdi da postoji izravna opasnost za nastanak i širenje požara ili se poslovi i radne operacije izvode na način suprotan pravilima zaštite od požara.

**Članak 12.**

U obavljanju unutarnje kontrole provedbe propisanih mjera zaštite od požara stručna osoba za obavljanje poslova i unapređenje stanja zaštite od požara ima ovlaštenja:

* narediti prekid obavljanja svakog posla ili radnji kojom se ugrožava sigurnost ljudi i imovine sa stanovišta zaštite od požara te o tome izvijestiti ravnatelja Škole,
* udaljiti djelatnika s radnog mjesta koji svojima postupkom neposredno ugrožava osobe i sigurnost imovine (kada koristi otvorenu vatru, obavlja zavarivanje u ugroženom prostoru kotlovnice i područja oko rezervoara lož ulja, bez dozvole, i u ostalim prostorima bez dodatnih mjera sigurnosti i sl.), te o tome izvijestiti njegovog neposrednog rukovoditelja i ravnatelja Škole,
* obaviti provjeru znanja djelatnika koji izvode navedene radove glede rukovanja s aparatima i opremom za gašenje požara, a od djelatnika koji ne posjeduje potrebito znanje zahtijevati dodatnu edukaciju,
* izvijestiti ravnatelja o uočenim nedostacima u školi sa stanovišta neprovođenja mjera zaštite od požara od strane izvoditelja radova.

**Članak 13.**

 Ostali djelatnici Škole dužni su:

* upoznati se s odredbama ovog Pravilnika i svladati program osposobljavanja utvrđen Pravilnikom o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom,
* upoznati se s propisanim i drugim mjerama zaštite od požara prije rasporeda na drugo radno mjesto,
* poduzimati i provoditi propisane mjere zaštite od požara na radnom mjestu i u radnom prostoru,
* brinuti se da pristup njegovom radnom mjestu bude uvijek slobodan i moguć kako bi se nesmetano mogla koristiti oprema i sredstva za gašenje požara,
* svaki uočeni kvar ili neispravnost na uređajima, instalacijama i drugim sredstvima koji bi mogli biti uzrokom nastanka požara odmah prijaviti stručnoj osobi za zaštitu od požara ili ravnatelju,
* držati se oznaka, upozorenja i naputaka za zaštitu od požara koje su postavljene na radnom mjestu i u radnom prostoru,
* pri obavljanju posla i rukovanju s opasnim tvarima (zapaljive, korozivne, otrovne i sl.) spriječiti njihovo prolijevanje, curenje, prosipanje i istjecanje po radnim prostorima,
* čuvati i pažljivo se odnositi prema opremi i sredstvima za gašenje požara, te prema oznakama upozorenja i znakovima obavješćivanja koji su nalijepljeni na predmetnu opremu,
* aktivno sudjelovati u početnom gašenju požara, a po potrebi provoditi i plan evakuacije koji je dio ovog Pravilnika,
* o nastanku požara izvijestiti županijski centar 112, najbližu vatrogasnu postrojbu, a prema potrebi i policiju te sudjelovati u gašenju požara;

3. OBVEZE I ODGOVORNOST VEZANE UZ PROVEDBI MJERA ZAŠTITE OD POŽARA

**Članak 14.**

Škola (kao pravna osoba) i ravnatelj škole (kao odgovorna osoba u pravnoj osobi) u okviru provođenja mjera zaštite od požara obavezni su i dužni postupati:

* ako se u Školi ili za Školu izvode radnje projektiranja ili izvođenja radova adaptacije, rekonstrukcije, ugradnje uređaja i opreme te radovi održavanja, da se kod tih radnji provode i osiguraju mjere zaštite od požara na postojećim objektima, kako bi se očuvala nosivost, spriječilo širenje vatre, omogućilo spašavanje i izlazak iz građevine,
* održavati slobodne evakuacijske označene putove i pristupe vatrogasnim vozilima,
* osposobiti sve djelatnike Škole prema Pravilniku o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom,
* osposobiti djelatnika koji je zadužen za obavljanje poslova zaštite od požara i unapređenje stanja zaštite od požara prema Pravilniku o stručnom ispitu u području zaštite od požara,
* posjedovati ispravnu opremu, uređaje i sredstva za gašenje požara u skladu s Zakonom o zaštiti od požara, pod zakonskim aktima i tehničkim normativima i standardima za zaštitu od požara,
* održavati u ispravnom stanju električne, gromobranske, ventilacijske instalacije i uređaje, dimnjake i ložišta kao i druge uređaje i opremu koja mogu prouzročiti nastajanje i širenje požara. Navedeno se mora uredno održavati i o istom posjedovati dokumentacija, te u propisanim rokovima se mora ispitivati, a rezultati ispitivanja se zapisnički moraju registrirati, te odgovarajućim uvjerenjem o ispravnosti potvrditi,
* prijenosni vatrogasni aparati za gašenje požara trebaju biti na propisani način označen, uvijek dostupni i namjenski korišteni, uz vidljive i dostupne oznake o izvršenom ispitivanju i ispravnosti,
* vidljivim znakovima označiti zabranu pušenja u svim prostorima Škole,
* svi djelatnici Škole odgovorni su provođenje zakonskih i pod zakonskih propisa uključivši i odredbi ovog Pravilnika. Nepridržavanje odredbi ovog Pravilnika smatra se povredom radne obveze,
* postupak i izricanje mjera zbog povrede radne obveze iz prethodnog stavka utvrđuje se općim aktom Škole,
* poduzimati i ostale mjere radi zaštite od požara.

4. OBVEZE I ODGOVORNOST OSOBA SA POSEBNIM OVLASTIMA I ODGOVORNOSTIMA U PROVEDBI MJERA ZAŠTITE OD POŽARA

**Članak 15.**

 Ravnatelj Škole je odgovorna osoba za provedbu mjera zaštite od požara i u svezi s požarom sukladno zakonskim i pod zakonskim odredbama te odredbama ovog Pravilnika. Provedbu mjera zaštite od požara ravnatelj organizira preko stručne osobe za obavljanje poslova i unapređenje stanja zaštite.

**5. UNUTARNJA KONTROLA PROVEDBE MJERA ZAŠTITE OD POŽARA, OVLASTI, OBVEZE I ODGOVORNOSTI**

**Članak 16.**

 Unutarnju kontrolu provedbe mjera zaštite od požara provode osobe iz članka 9. i 10. ovog Pravilnika. Imenovane osobe obavezne su o svim uočenim nedostatcima i nepravilnostima iz područja i svezi zaštite od požara odmah obavijestiti ravnatelja koji je obvezan poduzeti sve potrebne mjere za otklanjanje uočenih nedostataka i nepravilnosti.

 Prigodom redovnog obilaska osim vizualne kontrole imenovane osobe ovlaštene su kontaktirati djelatnike o njihovim zapažanjima i mišljenjima, te o tome donijeti stručnu prosudbu, a po potrebi poduzeti mjere u skladu sa ovlaštenjem.

**6. NAČIN UPOZNAVANJA DJELATNIKA PRILIKOM STUPANJA NA RAD S OPASNOSTIMA I OPĆIM MJERAMA ZAŠTITE OD POŽARA TE OSPOSOBLJAVANJE RADNIKA ZA ZAŠTITU OD POŽARA I VOĐENJE EVIDECIJE O TOME**

**Članak 17.**

Stručna osoba iz članka 9. ovog Pravilnika dužna je sve nove djelatnike Škole prilikom stupanja na rad upoznati s opasnostima i općim mjerama zaštite od požara.

Nakon završenog upoznavanja djelatnik potpisuje izjavu da je upoznat s opasnostima i mjerama koje mora poduzimati na tom radnom mjestu da ne nastanu požar ili eksplozija.

Osim obveze iz stavka 1 ovog članka svi djelatnici se moraju informirati o mjestima na kojem se nalaze vatrogasni aparati, ormarići sa unutarnjim priključkom na hidrantsku mrežu, glavni ventil za vodu, sklopka za isključivanje električne energije, oprema za spašavanje i ostalo što škola posjeduje, a u funkciji je zaštite od požara.

**Članak 18.**

Škola je obavezna sve djelatnike osposobiti prema Pravilniku o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom.

O ispunjenju obveze iz stavka 1. ovog članka, tajnik Škole vodi evidenciju, a pripadajuća uvjerenja pohranjuje uz osobne dosje.

7. OSPOSOBLJAVANJE DJELATNIKA ZA RUKOVANJE PRIRUČNOM OPREMOM I SREDSTVIMA ZA DOJAVU I GAŠENJE POČETNOG POŽARA, PERIODIČNE PROVJERE ZNANJA I VOĐENJE EVIDENCIJA O TOME

**Članak 19.**

 Obveza je škole da svoje djelatnike osposobi o rukovanju priručnom opremom i sredstvima za dojavu i gašenje početnog požara.

 O obvezama iz stavka 1. ovog članka vodi se evidencija.

**8. OSPOSOBLJAVANJE DJELATNIKA ZA RAD NA RADNIM MJESTIMA S POVEĆANOM OPASNOSTI ZA NASTANAK POŽARA**

**Članak 20.**

Djelatnici koji rade na radnim mjestima s povećanom opasnošću za nastanak požara i uz to moguće vezane štetne posljedice, moraju se posebno osposobiti, kako bi se izbjegle ili smanjila mogućnost pogrešnog postupanja.

Osposobljavanje osobe iz stavke 1. ovog članka izvršiti će radnik iz članka 11. ovog Pravilnika, a Škola isto može provesti i preko ovlaštenih pravnih i fizičkih osoba.

9. ODRŽAVANJE U ISPRAVNOM STANJU OPREME I SREDSTAVA ZA GAŠENJE POŽARA I OSOBE ZADUŽENE ZA ODRŽAVANJE ISTE

**Članak 21.**

 Sredstva za početno gašenje požara, sva ostala sredstva i oprema za gašenje požara moraju se držati u ispravnom stanju, redovito održavati i kontrolirati, periodično ispitivati, a o navedenim radnjama se dokumentacija arhivira, te vode odgovarajuće evidencije.

**Članak 22.**

U Školi je postavljena i izvedena slijedeća vatrogasna oprema i sredstva za gašenje požara, te oprema u funkciji gašenja požara:

1. ručni vatrogasni aparati (broj, vrsta i raspored ručnih vatrogasnih aparata po objektima i prostorima daje se u prilogu koji je sastavni dio ovog Pravilnika),

2) unutarnja hidrantska mreža,

1. tipkala za daljinski isklop napona,
2. protiv panična rasvjeta.

*Vatrogasni aparati*

**Članak 23.**

Vatrogasni aparati moraju se postaviti na uočljivim, lako dostupnim mjestima, u blizini mogućeg izbijanja požara.

Vatrogasni aparati moraju se postaviti tako da im ručka za nošenje bude u visini do 1,5m. Mjesto postavljanja vatrogasnog aparata mora biti označeno naljepnicom najmanjih dimenzija 150x150 mm, s oznakom vatrogasnog aparata.

Vatrogasni aparati moraju se stalno održavati. Održavanje ručnih vatrogasnih aparata obuhvaća:

* redovni pregled,
* periodični servis.

**Članak 24.**

Redoviti pregled ručnih vatrogasnih aparata obavlja stručna osoba iz članka 9. ovog Pravilnika zadužena za provedbu i unapređenje mjera zaštite od požara najmanje jednom u svaka tri mjeseca**.**

Redovnim pregledom treba utvrditi:

* označenost, uočljivost i dostupnost aparata,
* opće stanje aparata,
* kompletnost aparata,
* stanje plombe, odnosno ventila vatrogasnog aparata.

**Članak 25.**

Uočene nedostatke odgovorna osoba treba sama otkloniti, a ako to nije moguće, otklanjanje nedostataka u dogovoru s ravnateljem treba povjeriti ovlaštenom servisu.

**Članak 26.**

O izvršenim redovnim pregledima ručnih vatrogasnih aparata odgovorna osoba zaštite od požara vodi upisnik.

**Članak 27.**

Periodični servis ručnih vatrogasnih aparata u Školi smije obavljati proizvođač vatrogasnog aparata ili po njemu ovlaštena pravna osoba ili ovlašteni obrtnik (serviser), a koji je prijavljen i registriran u evidenciji Ministarstva unutarnjih poslova.

Periodični servis ručnih vatrogasnih aparata obavlja se najmanje jednom u godini dana**.**

O izvršenim periodičnim servisu ručnih vatrogasnih aparata odgovorna osoba zaštite od požara vodi upisnik.

**Članak 28.**

Stručna osoba za obavljanje poslova i unaprjeđenje stanja zaštite od požara brine se da se svaki vatrogasni aparat označi odgovarajućom naljepnicom sukladno važećoj hrvatskoj normi, te da se ista postavi na način kako to propisuje odredba Pravilnika o vatrogasnim aparatima.

**Članak 29.**

Stručna osoba za obavljanje poslova i unaprjeđenje stanja zaštite od požara odgovorna je da se vatrogasni aparati servisiraju u utvrđenim rokovima, a nakon servisa označe odgovarajućim evidencijskim naljepnicama na način kako je to predviđeno Pravilnikom o vatrogasnim aparatima.

*Unutarnja hidrantska mreža*

**Članak 30.**

Unutarnji hidrantski ormarići moraju biti propisno obojeni i označeni.

 Prostor oko hidrantskih ormarića mora biti očišćen, a pristup do istih uvijek slobodan, te sadržavati propisanu opremu.

**Članak 31.**

Kod ispitivanja funkcionalnosti unutarnje hidrantske mreže na ispitnom hidrantu se mora ostvariti protočna količina vode najmanje jednaka količini navedenoj u tablici Pravilnika o hidrantskoj mreži za gašenje požara, a najniži tlak na mlaznici kod minimalne protočne količine ne smije biti manji od vrijednosti navedene u istom Pravilniku.

Periodičko ispitivanje funkcionalnosti obavlja se najmanje jednom u godini dana**.**

**Članak 32.**

O svakom pregledu i ispitivanju ispitivač mora sastaviti zapisnik u koji se unose sva zapažanja i rezultati ispitivanja.

Ispitivanjem se provjerava pritisak i količina vode za gašenje. O izvršenom ispitivanju izraditi će se zapisnik iz kojeg mora biti vidljivo da li je instalacija ispravna i funkcionalna, odnosno navedeni svi nedostaci koje treba otkloniti.

Na kraju zapisnika daje se zaključak o ispravnosti unutarnje hidrantske mreže.

Za ispitanu ispravnu instalaciju unutarnje hidrantske mreže ovlašteni ispitivač izdaje Uvjerenje o ispravnost.

**Članak 33.**

Stručna osoba zaštite od požara vodi upisnik o izvršenim ispitivanjima na propisanom obrascu. Upisnik se čuva u tajništvu Škole, a tajnik Škole brine o čuvanju i arhiviranju istog.

*Tipkala za daljinski isklop napona*

**Članak 34.**

Ispitivanje tipkala za daljinski isklop napona vrši se u sklopu ispitivanja elektro instalacije, a može ga obavljati ovlašteno pravna osoba ili obrtnik registriran za te poslove i ima ovlaštenje Ministarstva unutarnjih poslova za obavljanje ispitivanja ili Ministarstva gospodarstva za ispitivanje elektro instalacija.

**Članak 35.**

O ispitivanju ispitivač mora sastaviti zapisnik u koje se unose rezultati koji su dobiveni tijekom ispitivanja.

Iz zapisnika mora biti vidljivo da je ispitano tipkalo (ili tipkala) za daljinski isklop napona, ispravno (ili ispravna), odnosno moraju biti navedeni pronađeni nedostaci.

Na kraju zapisnika daje se zaključak o ispravnosti odnosno o neispravnosti tipkala za daljinski isklop napona.

**Članak 36.**

Zapisnik o ispitivanju potpisuju osobe koje su obavile ispitivanje, a supotpisuje i stručna osoba škole odgovorna za provedbu zaštite od požara, koja u pravilu prisustvuje ispitivanju.

Stručna osoba za provođenje i unaprjeđenje mjera zaštite od požara vodi upisnik o izvršenim ispitivanjima na propisanom obrascu. Upisnik se čuva u tajništvu škole, a tajnik škole brine o čuvanju i arhiviranju istog.

*Protiv panična rasvjeta*

**Članak 37.**

Ispitivanje protiv panične rasvjete vrši se u sklopu ispitivanja elektro instalacije, a može ga obavljati ovlaštena pravna osoba ili obrtnik registriran za te poslove i ima ovlaštenje Ministarstva unutarnjih poslova ili Ministarstva rada za obavljanje ispitivanja.

**Članak 38.**

O ispitivanju ispitivač mora sastaviti zapisnik u koje se unose rezultati koji su dobiveni tijekom ispitivanja.

Iz zapisnika mora biti vidljivo da li je protiv panična rasvjeta ispravna, odnosno popisani pronađeni nedostaci.

Na kraju zapisnika daje se zaključak o ispravnosti odnosno o neispravnosti protiv panične rasvjete.

**Članak 39.**

Zapisnik o ispitivanju potpisuju osobe koje su obavile ispitivanje, a supotpisuje i stručna osoba Škole odgovorna za provedbu zaštite od požara, koja u pravilu treba prisustvovati ispitivanju.

Stručna osoba za obavljanje poslova i unaprjeđenje stanja zaštite od požara vodi upisnik o izvršenim ispitivanjima na propisanom obrascu. Upisnik se čuva u tajništvu Škole, a tajnik Škole brine o čuvanju i arhiviranju istog.

**Članak 40.**

Stručna osoba za obavljanje poslova i unaprjeđenje stanja zaštite od požara obavlja redovne preglede protiv panične rasvjete, vizualno i provjerom ispravnosti izbacivanjem napona (mjesečno ili po naputku proizvođača), te o eventualnim nedostacima pismeno obavještava ravnatelja, te zahtijeva otklanjanje pronađenog nedostatka.

**10. ODRŽAVANJE U ISPRAVNOM STANJU UREĐAJA I INSTALACIJA ČIJA NEISPRAVNOST MOŽE PROUZROČITI POŽAR ILI EKSPLOZIJU**

**Članak 41.**

 Posebne mjere zaštite od požara obavezno se provode na:

 - gromobranskoj instalaciji,

 - električnoj instalaciji,

 - dimnjacima,

 - toplinskoj podstanici.

 Navedene instalacije i uređaji moraju se redovito kontrolirati, održavati i u propisanim rokovima ispitivati, a o navedenim radnjama se mora voditi odgovarajuća dokumentacija i evidencija.

**11. PODUZIMANJE ODGOVARAJUĆIH ORGANIZACIJSKIH I TEHNIČKIH MJERA ZAŠTITE OD POŽARA U SLUČAJU PRIVREMENOG POVEĆANOG POŽARNOG RIZIKA**

**Članak 42.**

Za slučaj povećanog požarnog rizika, potrebno je poduzeti dodatne organizacijske, tehničke i ostale mjere, a prema potrebi angažirati i odgovarajuće stručne službe.

Mjere iz prethodne stavka poduzimaju se i u slučajevima:

* rada s otvorenim plamenom, aparatima za varenje, radovima kod koje se razvija toplina, iskre i ostalo što može uzrokovati požar,
* rad sa zapaljivim materijalima, otpadom ili sličnom ambalažom,
* u slučajevima kada se okuplja veći broj osoba,
* u slučajevima kad postoji požarna opasnost izvana (vanjski požar, visoke temperature).

**12. USTROJSTVO MOTRENJA, JAVLJANJA I UZBUNJIVANJA O OPASNOSTI OD POŽARA**

**Članak 43.**

Motrenje, javljanje i uzbunjivanje o opasnostima od požara koji se dešavaju u i izvan prostora Škole, obavljaju se u skladu s propisima o jedinstvenim znakovima uzbunjivanja. U Školi je iz navedenoga razloga izvješeno više plakata na važnim punktovima.

 U slučaju pojave požara unutar prostora Škole svi djelatnici moraju postupati prema uputama iz Plana evakuacije i spašavanja, uvažavajući stvarne okolnosti tog trenutka.

**13. MJERE ZABRANE I OGRANIČENJA IZ ZAŠTITE OD POŽARA TE PROSTORIJE PROSTORI NA KOJE SE ONE ODNOSE**

**Članak 44.**

Za slijedeće prostore vrijede preventivne mjere, ograničenja i zabrane, a vezano uz mjere zaštite od požara:

* evakuacijski putovi moraju biti slobodni i propisno označeni,
* pristupni putovi za vatrogasna vozila u svakom trenutku slobodni,
* u svim unutarnjim i vanjskim prostorima Škole zabranjeno je pušenje,
* zabrana pušenja mora biti vidljivo istaknuta,
* kod rada sa otvorenim plamenom poduzeti posebne mjere zaštite od požara,
* zapaljivu ambalažu, materijale i druge otpatke redovito iznositi i odlagati na predviđeno mjesto,
* električne potrošače kao što su grijalice, kuhala, produžni kablovi i slično koristiti na ispravan i pažljiv način,
* onemogućiti pristup neovlaštenim osobama u prostorije s povećanim opasnostima kao npr. prostor kotlovnice.
1. **POSTUPANJE U SLUČAJU NASTANKA POŽARA**

**Članak 45.**

U slučaju nastanka neposredne opasnosti od požara ili pojave početnog požara svaki djelatnik Škole je dužan pristupiti uklanjanju opasnosti, odnosno gašenju početnog požara, sukladno svom znanju i mogućnostima, koristeći pri tome odgovarajuća sredstva za gašenje požara koja su mu u tom trenutku na raspolaganju, ne ugrožavajući sebe ili druge osobe.

Ukoliko djelatnik ne može otkloniti neposrednu opasnost od nastanka požara ili započeti gašenje požara dužan je odmah i bez odlaganja obavijestiti ravnatelja i vatrogasnu postrojbu na telefon 193 ili županijski centar za uzbunjivanje na telefon 112.

Prilikom dojave o nastalom požaru djelatnik treba dati slijedeće podatke:

* svoje ime i prezime i broj telefona sa kojeg se javlja,
* mjesto požara i najbliži pristup vozilima vatrogasne postrojbe,
* da li je požar u građevini ili na otvorenom prostoru,
* vrsta materijala koji gori (tekućina, plin, drvo, plastika, guma i sl.),
* da li u požaru ima ozlijeđenih, da li ima ugroženih osoba.

**Članak 46.**

Do dolaska vatrogasne postrojbe djelatnici su dužni poduzeti mjere za gašenje požara i pri tome se koristiti raspoloživim sredstvima, vodeći pri tome računa da se ne ugroze prisutne osobe, te da gašenjem ne prouzroče nepotrebnu materijalnu štetu.

Po dolasku vatrogasne postrojbe djelatnici su dužni staviti se na raspolaganje i izvršavati naredbe osobe koja rukovodi gašenjem požara.

**Članak 47.**

U cilju osnovne zaštite života učenika i života djelatnika u vremenu od pojave i alarmiranja opasnosti od požara potrebno je postupiti po planu evakuacije, te izvesti sve učenike na neugroženo područje, a samo pojedinačno nastojati suzbiti ili ugasiti požar, a tek nakon kompletne izvršene evakuacije djece, pristupiti ojačano gašenju požara.

Prije napuštanja prostora škole i početka gašenja požara svaki djelatnik na svom radnom mjestu mora:

* spriječiti nastanak panike prilikom izlaska iz prostora,
* isključiti električnu struju,
* iznijeti na sigurno mjesto boce s plinom ili posude sa zapaljivim tekućinama,
* u dostupnim prostorima zatvoriti prozore i vrata,
* u prostoriji gdje se je pojavio požar ,a koji se ne može ugasiti, nastojati zatvoriti prozore i vrata.

**Članak 48.**

Stručna osoba za obavljanje poslova i unapređenje stanja zaštite od požara, kada sazna za nastanak neposredne opasnosti od požara ili izbijanje požara, bez odlaganja utvrđuje koje se sve mjere moraju poduzeti glede upotrebe sredstava i opreme za gašenje požara u cilju ostvarenja:

1. organizacije evakuacije,
2. organiziranja spašavanje,
3. organiziranja akcije gašenja požara do dolaska vatrogasne postrojbe.

U slučaju kada je odsutan, ulogu voditelja akcije gašenja preuzimaju po redu ravnatelj, tajnik, te po redovnom organizacijskom ustroju najviše rangirana osoba Škole.

Voditelj akcije gašenja požara dužan je osigurati da se na mjesto požara donesu raspoloživi i odgovarajući aparati za gašenje, te druga oprema koja se može koristiti za gašenje požara.

Prilikom akcije gašenja na mjestu požara smije se nalaziti samo potreban broj djelatnika.

**Članak 49.**

Nakon završetka akcije gašenja požara odgovorna osoba za provedbu i unapređenje mjera zaštite od požara zajedno sa zapovjednikom vatrogasne postrojbe dužna je:

* na mjestu požara osigurati dežurstvo u potrebnom vremenskom trajanju radi sprječavanja ponovnog požara,
* osigurati dežurstvo na mjestu požara do jutra, ako je požar gašen tijekom noći,

**Članak 50.**

 Škola vodi evidenciju o požarima na svom vlasništvu koja sadrži: datum i sat nastanka požara, kada je i od koga požar lokaliziran, mjesto i uzrok nastanka požara, materijalna šteta nastala od požara, povrat troškova vatrogasne intervencije te napomenu.

1. **DRUGE MJERE ZAŠTITE OD POŽARA**

**Članak 51.**

 U svrhu sprečavanja nastanka požara, u Školi se provode sljedeće mjere zaštite od požara:

* zabranjeno je zaključavanje vrata učionica dok se u njima nalaze učenici ili druge osobe,
* zabranjeno je zaključavanje izlaznih vrata iz zgrade za vrijeme dok se učenici i druge osobe nalaze u školi,
* zabranjeno je unositi u učionice predmete koji ometaju normalno kretanje i smanjuju površinu puta izlaska iz učionica,
* zabranjeno je u učionicama ili kabinetima koristiti zapaljive tekućine i otvoreni plamen za praktične vježbe u nastavi,
* zabranjuje se izvođenje bilo kakvih improvizacija na električnim instalacijama i uređajima te korištenje istih, kao i korištenje nepropisno izvedenih instalacija
* zabranjuje se u prostoru radionice rad s lako zapaljivim tekućinama, uskladištavanje i pretakanje zapaljivih tekućina, držanje zamašćenih krpa
* zabranjuje se u radnim prostorima upotrebljavati grijalice s otvorenim plamenom za dodatno zagrijavanje prostora i ostavljati papir u blizini radijatora,
* nakon završetka rada dužnost je svakog zaposlenika pregledati prostoriju u kojoj radi, isključiti električne aparate, zatvoriti prozore i vrata.

**15.1 Putovi - izlazni/ulazni**

**Članak 52.**

Putovi - izlazni/ulazni, su hodnici, stubišta, ulazno-izlazni prostori i vrata koja služe za ulaz i izlaz iz školske zgrade i smatraju se putem za evakuaciju u slučaju iznenadnog događaja.

 Svi izlazni putovi moraju se održavati stalno slobodnim i prohodnim u cijeloj širini.

 U prostorima izlaznih putova ne smiju se držati zapaljivi predmeti ni predmeti koji smanjuju njihovu površinu odnosno prohodnost.

**Članak 53.**

 Vrata koja su predviđena kao izlaz za slučaj požara moraju biti otključana u vrijeme dok traje nastava i drugi oblici odgojno-obrazovnog rada, a naknadnim razmještajem prostora ne smiju se staviti izvan uporabe.

 **15.2 Električne instalacije**

**Članak 54.**

 Održavanje električnih instalacija obavlja za to ovlaštena pravna ili fizička osoba, ili stručni zaposlenik škole.

**Članak 55.**

 Uključivanje novih potrošača električne energije na postojeću mrežu ne može se izvršiti bez mišljenja stručne pravne osobe ili stručnog zaposlenika škole.

**Članak 56.**

 U glavnom razvodnom ormaru i razvodnim ormarima drugih prostorija moraju se postaviti odgovarajuće sheme električnih instalacija upotpunjene svim potrebnim podacima za njihovo lako razumijevanje.

 Na shemama u glavnom ormaru mora se označiti namjena pojedinih prostorija, naročito mjesta sklopki za sigurnosnu i protupaničnu rasvjetu i za isključenje pojedinih grupa potrošača.

 U blizini mjesta glavnog razvodnog ormara ne smiju se držati zapaljivi predmeti niti smije biti zapriječen pristup ormaru.

**Članak 57.**

 Električne instalacije i trošila moraju biti osigurani od kratkog spoja i preopterećenja odgovarajućim osiguračima ili sklopkama.

 Osigurači ili okidači na sklopkama moraju biti dimenzionirani za odgovarajuće opterećenje.

 Zamjena osigurača mora se izvršiti samo originalnim ulošcima.

**Članak 58.**

 Ispitivanje otpora izolacije obvezno je obaviti najmanje jednom u razdoblju od 10 godina, a na mjestima gdje je elektroinstalacija izvedena na drvenoj ili nekoj drugoj zapaljivoj podlozi, ispitivanje je obvezno svake godine. Ispitivanje otpora izolacije električnih vodova može obavljati samo ovlaštena pravna ili fizička osoba, a nakon ispitivanja izdaje se uvjerenje o ispitivanju.

**Članak 59.**

 Sva rasvjetna mjesta instalirana u prostorima škole moraju biti stalno ispravna.

**15.3 Gromobranska instalacija**

**Članak 60.**

 Gromobranska instalacija mora biti izvedena tako da se atmosfersko pražnjenje može odvesti u zemlju bez štetnih posljedica.

 U svrhu iz stavka 1. ovog članka pregled i ispitivanje gromobranskih instalacija mora se obavljati u sljedećim slučajevima:

 - nakon popravka ili prepravka gromobranske instalacije,

 - nakon udara groma u instalaciju ili zgradu,

 - u redovnim periodičnim razmacima.

**Članak 61.**

 Pregled i ispitivanje gromobranskih instalacija može obavljati ovlaštena pravna ili fizička osoba koja o pregledu sastavlja zapisnik.

**15.4 Toplinska stanica**

**Članak 62.**

 U prostoriju toplinske stanice mogu ulaziti samo osobe koje su stručne i osposobljene za rukovanje stanicom.

 Rukovanje stanicom može obavljati samo ovlaštena osoba.

 Na ulazna vrata toplinske stanice s vanjske strane postavlja se natpis "TOPLINSKA STANICA - NEZAPOSLENIMA ULAZ ZABRANJEN!"

**Članak 63.**

 Upute o radu i o obustavi rada toplinske stanice moraju se postaviti na vidljivo mjesto toplinske stanice.

**15.5 Vatrogasni pristupi**

**Članak 64.**

 Unutar kruga škole treba odrediti površine koje se koriste kao operativne površine za rad vatrogasne tehnike za slučaj potrebe gašenja požara ili spašavanja osoba iz zgrade škole.

**Članak 65.**

 Vatrogasni pristupi i radne površine potrebne za rad vatrogasne tehnike trebaju se posebno označiti odgovarajućim natpisima.

**Članak 66.**

 Zabranjeno je parkiranje vozila ili bilo kakvo zauzimanje površina koje bi onemogućilo vatrogasnoj tehnici u slučaju požara dohvat otvora na vanjskim zidovima školske zgrade.

1. **PRIJELAZNE I ZAVRŠNE ODREDBE**

**Članak 68.**

Ovaj Pravilnik stupa na snagu danom objave na oglasnoj ploči Škole.

**Članak 69.**

Stupanjem na snagu ovog Pravilnika o zaštiti od požara, prestaje važiti Pravilnik o zaštiti od požara KLASA: 214-01/13-01/01., URBROJ: 2198-01-45-13-01, od 26. veljače 2013. godine.

Predsjednik Školskog odbora :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *Slađana Vranjković, prof.*

Ovaj Pravilnik je objavljen na oglasnoj ploči škole dana 14. ožujka 2018. godine, te je stupio na snagu istog dana.

KLASA: 214-01/18-01/02

URBROJ: 2198-01-45-18-01

Neviđane, 14. ožujka 2018. godine

 Ravnatelj škole:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Natasha Kraljev,prof.

|  |  |
| --- | --- |
| Broj evidencija |  |

**OSNOVNA ŠKOLA „VLADIMIR NAZOR“**

**EVIDENCIJA RASPOREDA RUČNIH VATROGASNIH APARATA ZA OSNOVNU ŠKOLU “VLADIMIR NEZOR” NEVIĐANE**

|  |  |  |  |
| --- | --- | --- | --- |
| **R.br.** | **LOKACIJA /** **PROSTORIJA** | **TIP** **APARATA** | **KOMADA** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Datum: \_\_\_\_\_\_\_\_\_\_\_ Odgovorna osoba (Ravnatelj): \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Broj evidencije |  |

**OSNOVNA ŠKOLA „VLADIMIR NAZOR“**

**EVIDENCIJA REDOVNIH PREGLEDA VATROGASNIH APARATA ZA OSNOVNU ŠKOLU „VLADIMIR NAZOR“**

 **(svaka 3 mjeseca-sam korisnik)**

|  |  |  |  |  |  |
| --- | --- | --- | --- | --- | --- |
| **R. br.** | **PROSTOR SMJEŠTAJA****APARATA** | **VRSTA APARATA** | **TVORNIČKI BROJ/****GODINA PROIZVOD.** | **DATUM****PREGLEDA** | **UTVRĐENO STANJE****OZNAKA + ZADOVOLJAVA****OZNAKA – NE ZADOVOLJAVA** |
|  |  |  |  |  | **uočljivost dostupnost****oznake aparata** | **opće stanje aparata** | **kompletnost aparata** | **stanje plombe****zatvarača i ventila** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**Podaci o uočenim nedostacima**

|  |  |
| --- | --- |
| Prezime i ime ovlaštenog djelatnika koji je obavio redovni pregled aparata |   |

|  |  |
| --- | --- |
| Uočeni nedostaci na aparatima pod rednim brojem |   |

|  |  |
| --- | --- |
| Otklonjeni od strane ovlaštenog djelatnika nedostaci na aparatima pod rednim brojem |   |

|  |  |
| --- | --- |
| Obaviještena ovlaštena pravna osoba za uočene nedostatke na aparatima pod rednim brojem |   |

**Naziv pravne osobe ili ovlaštenog obrtnika koji su održavali vatrogasne aparate**

|  |
| --- |
|   |

|  |  |  |
| --- | --- | --- |
| Voditelj evidencije (prezime, ime i vlastoručni potpis) |   |  |

Datum: \_\_\_\_\_\_\_\_\_\_\_\_\_\_\_\_\_ Odgovorna osoba (Ravnatelj): \_\_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
| Broj evidencije |  |

**OSNOVNA ŠKOLA „VLADIMIR NAZOR“**

**EVIDENCIJA O POŽARIMA ZA OSNOVNU ŠKOLU „VLADIMIR NAZOR“**

|  |  |  |  |  |  |  |  |
| --- | --- | --- | --- | --- | --- | --- | --- |
| **R. br.** | DATUM I SAT NASTANKA POŽARA  | KADA JE I OD KOGA POŽAR LOKALIZIRAN | MJESTO I UZROK NASTANKA POŽARA | MATERIJALNA ŠTETA NASTALA OD POŽARA | POVRAT TROŠKOVA VATROGASNE INTERVENCIJE | NAPOMENA | POTPIS |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |  |  |
| --- | --- | --- |
| Voditelj evidencije (prezime, ime i vlastoručni potpis) |   |  |

Datum: \_\_\_\_\_\_\_\_\_\_\_\_\_\_\_\_\_ Odgovorna osoba (Ravnatelj): \_\_\_\_\_\_\_\_\_\_\_\_\_\_\_\_\_\_\_\_\_.